ค่าเฉลี่ยการศึกษาคนไทยเพ่ิมเท่าชั้น ม.3
เผย 9.52 ปีชี้ 16 จังหวัดลดลง อุดม สั่ง ศธ.มุ่งเป้า 12.5 ตามแผนชาติ,ดร.ชัยพฤกษ์ เสรีรักษ์ เลขาธิการสภาการศึกษา (สกศ.) เปิดเผยว่า ตามที่แผนการศึกษาแห่งชาติ พ.ศ.2560-2579 ได้กำหนดเป้าหมายการพัฒนาการศึกษาในระยะ 20 ปี ไว้ 5 ด้าน 53 ตัวชี้วัด สกศ.ได้ดำเนินการติดตามและประเมินผลการจัดการศึกษารายจังหวัดระยะแรก โดยประเมินผลระหว่าง ปี 2558 และ 2559 ของทุกสังกัด จำนวน 2 ด้าน 11 ตัวชี้วัด เพื่อทราบถึงพัฒนาการศึกษาไทยรายจังหวัด ทีมนักวิชาการ สกศ. ค้นพบข้อมูลที่น่าสนใจ คือ ปีการศึกษาเฉลี่ยของประชากรไทย ซึ่งเป็นดัชนีชี้วัดตัวหนึ่งในด้านการเข้าถึงโอกาสทางการศึกษาระหว่างปี 58-60 พบว่าปีการศึกษาเฉลี่ยระดับประเทศกลุ่มอายุ 15-59 ปี มีแนวโน้มสูงขึ้น โดยปี 2560 เท่ากับ 9.52 ปี หรือเทียบเท่าชั้น ม.3 ขณะที่ปี 59 เท่ากับ 9.40 ปี และ ปี 58 เท่ากับ 9.33 ปี สำหรับจังหวัดที่มีปีการศึกษาเฉลี่ยสูงสุดคือ กรุงเทพมหานคร 11.57 ปี รองลงมาคือ นนทบุรี 11.42 ปี, ปทุมธานี 10.92 ปี, ภูเก็ต 10.53 ปี และสมุทรปราการ 10.50 ปี ขณะที่แม่ฮ่องสอน ปีการศึกษาเฉลี่ยต่ำที่สุดในประเทศ เท่ากับ 6.58 ปี เทียบได้กับระดับประถมศึกษา,เมื่อเปรียบเทียบความแตกต่างปีการศึกษาเฉลี่ย 3 ปีคือ ปี 58-60 พบว่า ปีการศึกษาเฉลี่ยของประชากรไทยมีแนวโน้มสูงขึ้น โดยปี 60 มี 60 จังหวัดที่มีปีการศึกษาเฉลี่ยสูงขึ้น และมีเพียง 16 จังหวัดที่มีปีการศึกษาเฉลี่ยลดลง ได้แก่ กาญจนบุรี ชลบุรี ชัยนาท ชัยภูมิ เชียงใหม่ นครศรีธรรมราช น่าน ปทุมธานี ภูเก็ต แม่ฮ่องสอน ราชบุรี ลพบุรี สระบุรี สุพรรณบุรี สุราษฎร์ธานี และอุดรธานี ขณะที่สมุทรปราการ เป็นจังหวัดเดียวที่มีปีการศึกษาเฉลี่ยเท่าเดิม เลขาธิการ สกศ. กล่าวและว่า จากการประชุมติดตามความก้าวหน้าการดำเนินการยกอันดับความสามารถในการแข่งขันของประเทศ ที่มี ศ.นพ.อุดม คชินทร รมช.ศึกษาธิการ เป็นประธาน ได้มอบให้หน่วยงานในสังกัด ศธ.เพิ่มเรื่องจำนวนปีที่คนไทยได้รับการศึกษาเฉลี่ย เป็นอีกเป้าหมายหนึ่งในการติดตาม ซึ่งในเป้าหมายของแผนการศึกษาแห่งชาติ คือ ให้คนไทยมีปีการศึกษาเฉลี่ย 12.5 ปี ในปี 2579.
ดร.ชัยพฤกษ์ เสรีรักษ์ เลขาธิการสภาการศึกษา (สกศ.) เปิดเผยว่า ตามที่แผนการศึกษาแห่งชาติ พ.ศ.2560-2579 ได้กำหนดเป้าหมายการพัฒนาการศึกษาในระยะ 20 ปี ไว้ 5 ด้าน
ชัยพฤกษ์ เสรีรักษ์,สกศ.,การศึกษาไทย,แผนการศึกษาแห่งชาติ,พัฒนาการศึกษา,การศึกษา